એ અજબ સંયોગ છે કે, પેલેસ્ટાઈન સાથે ભારતના સંબંધો ઘણા ઉષ્માપૂર્ણ રહ્યાં છે તેમ છતાં ભારતના કોઈ વડાપ્રધાને હજી સુધી પેલેસ્ટાઈન જવાની તકલીફ લીધી ન હતી. જેવી રીતે ઈઝરાયલ આઝાદ થયું તેને 70 વર્ષ થયા છતાં ભારતના કોઈ વડાપ્રધાન ઈઝરાયલ પણ ગયા ન હતા. અને પીએમ મોદી ગત વર્ષે ઈઝરાયલના પ્રવાસે ગયા હતાં જ્યાં તેમનું ઉષ્માપૂર્ણ સ્વાગત કરવામાં આવ્યું હતું. એટલું જ નહીં પીએમ મોદીના પ્રવાસના 6 મહિનાની અંદર ઈઝરાયલના પીએમ પણ ભારત પ્રવાસે આવ્યા હતા.